**ხარაგაულის მუნიციპალიტეტის საკრებულოს 2017 წლის 22 მარტის რიგგარეშე სხდომის**

**ოქმი #9**

**დაბა ხარაგაული 2017 წლის 22 მარტი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:**  რ. შერგელაშვილი, გ. ლაცაბიძე, თ. ავალიშვილი, ა. მაჭავარიანი, ქ.ზუმბაძე, შ. ლურსმანაშვილი , ი. კელენჯერიძე, ვ. თავზარაშვილი, ი. ლურსმანაშვილი, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, ი. მაღრაძე, მ.ტალახაძე, მ. გელაშვილი,დ. ლურსმანაშვილი, დ. კიკნაძე, თ. კუპრაძე, ო.გაგოშიძე, გ. გრიგალაშვილი, ნ. ზურაბიანი, ლ. აბაშიძე, მ. ღონღაძე.

სულ 27 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე-** საკრებულოს აპარატის მთავარი სპეციალისტი იურიდიულ საკითხებში

**მუნიციპალიტეტის გამგეობის წარმომადგენლები:**

**ვ.გელაშვილი** -მუნიციპალიტეტის გამგეობის საფინანსო - საბიუჯეტო სამსახურის უფროსი,

**საინფორმაციო საშუალებათა წარმომადგენლები:**

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**ნ. კაპანაძე -** გაზეთ „ჩემი იმერეთის“ ჟურნალისტი

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 27 წევრი

მომხრე 27

წინააღმდეგი 0

დღის წესრიგი მიღებული იქნა ( თან ერთვის).

**დღის წესრიგი**

**1.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ ცვლილების შეტანის თაობაზე**

**მომხს: ვლადიმერ გელაშვილი**

**მოისმინეს:**  მუნიციპალიტეტის გამგეობის საფინანსო - საბიუჯეტო სამსახურის უფროსის ვ. გელაშვილის ინფორმაცია საკითზე - **.ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ ცვლილების შეტანის თაობაზე** (თან ერთვის).

**აზრი არ გამოთქვეს:**

**ვ. ჭიპაშვილმა,** რომელმაც აღნიშნა, რომ საბიუჯეტო ცვლილება განიხილა საფინანსო - საბიუჯეტო კომისიის სხდომაზე არც ერთი დეპუტატი არ ყოფილა წინააღმდეგი ბრაილის შრიფტის სწავლების დაფინანსებაზე თუმცა კომისიამ საკითხი ჩათვალა მოუმზადებლად და მოვითხოვეთ დამატებითი ინფორმაცია, რაც შეეხება მუზეუმისათვის 3000 ლარის გამოყოფას, ერთის მხრივ მივესალმეთ ინიციატივას თუნცა მიზანშეწონილად ვერ მივიჩნიეთ დაფინანსების წყაროდ გამოყენებული ყოფილიყო სოციალური პროგრამის შემცირება, კომუნალურ ხარჯებზე ყველა ვეთანხმებით.

**გ. ხიჯაკაძე** - საკითხი განხილული იქნა ჯანდაცვისა და სოციალური დაცვის კომიისიის სხდომაზე და მუზეუმისატვის 3000 ლარილ გადარიცხვას სოციალური პროგრამიდან მხარს ვერ დაუჭერთ.

**თ. ავალიშვილმა** აღნიშნა, რომ ფრაქცია „ნაციონალური მოძრაობა“ წინააღმდეგი არ არის უსინათლოთა პროგრამის დაფინანსებაზე, თუმცა საკითხი ბოლომდე გარკვეული არ იყო,

კარგია მუზეუმის დაფინანსებაც მაგრამ, როდესაც სათნოების სახლში წყალი შედის და კედლები დაობებულია - სოციალური დაცვისა და უზრუნველყოფის ობიექტების რეაბილიტაციისა და ინვენტარით უზრუნველყოფის თანხის შემცირებას მხარს ვერ დაუჭერთ ეს თანხა მოვაკლოთ ნაშთს.

**ლ. აბაშიძე** -აღნიშნა, რომ 2016 წლის ბიუჯეტში გათვალისწინებული იყო თანხა ვერტყვიჭალის სკოლაში დღის ცენტრის მოსაწყობად, მაგრამ წლის ბოლოს მივიღეთ უარი, რომ თანხა არ არის არადა 18 ბავშვი ელოდება ამ სკოლას.

**დ. კიკნაძემ** აღნიშნა, რომ ისე, როგორც კიცხის სკოლა პანსიონში ინფრასტრუქტურის სამინისტროს მიერ დაფინანსდა 180 ათასი ლარის სამუშაო ანალოგიური იქნება ვერტყვიჭალის შემთხვევაშიც თუ ამ ეტაპზე იქ 23 ათასი ლარი გამოიყოფა იუჯეტიდან.

**ი. მაღრაძემ** აღნიშნა, რომ ცვლილებებს მხარს არ დაუჭერს, რადგან არსებობს უამრავი საშუალებები, არასამთავრობო ორგანიზაციები, საიდანაც შეიძლება მსგავსი პროგრამების დაფინანსების მოპოვება ეც ცვლილება მინიმუმ 8 კაცის დასაქმებაზეა მორგებული.

**ი. კელენჯერიძემ** აღნიშნა, რომ მუზეუმის დაფინანსება აუცილებელია თუ სოციალური ხარჯებიდან არ წავა თანა.

**ვ. გელაშვილმა** განმარტა, რომ მუზეუმისათვის 3000 ლარის დაფინანსება მოხდება სოციალური დაცვისა და უზრუნველყოფის ობიექტების რეაბილიტაციისა და ინვენტარით უზრუნველყოფის ხარჯებდან და ეს არ მოაკლდება სოციალურ პროგრამას.

**გ. ლაცაბიძემ** აღნიშნა, რომ უსინათლოებთან დაკავშირებით თანხის მოძიება სხვა კუთხით გრანტების მოპოვებითაც შეიძლება, რაც შეეხება ელენერგიის ხარჯს ენერგო პრო ჯორჯია არის სახელმწიფოში სახელმწიფო, რაც შეეხება მუზეუმს 3000 ლარზე ალბათ არც ღირს დავა.

სხდომის თავმჯდომარემ იმის გამო, რომ **მუნიციპალიტეტში მცხოვრები მოქალაქეების სამედიცინო, ფინანსური და სხვადასხვა სახის დახმარების 20,0 ათასი ლარით შემცირებისა და კულტურის განვითარების ხელშეწყობის ხარჯებში გადატანის** განხილვის პროცესში საკრებულოს საფინანსო - საბიუჯეტო კომისიის თავმჯდომარის ვ. ჭიპაშვილისა და საკრებულოს წევრთა მიერ არაერთგზის აღინიშნა, რომ საკითხი არ არის სრულყოფილად მომზადებული და დასაბუთებული და საჭიროებს დამატებით შესწავლას კენჭის ყრაზე დააყენა წინადადება გამგეობის მიერ წარმოდგენილი საბიუჯეტო ცვლილების დადგენილების პროექტიდან მისი დამატებითი შესწავლის მიზნით ამოღებულ იქნეს მუნიციპალიტეტში მცხოვრები მოქალაქეების სამედიცინო, ფინანსური და სხვადასხვა სახის დახმარების 20,0 ათასი ლარით შემცირებისა და კულტურის განვითარების ხელშეწყობის ხარჯებში გადატანის შესახებ საკითხი

კენჭის ყრაში მონაწილეობას იღებდა საკრებულოს 27 წევრი,

მომხრე 27,

წინააღმდეგი 0,

**კენჭის ყრაზე დადგა საკითხი**

**შემცირდეს სოციალური დაცვის და უზრუნველყოფის ობიექტების რეაბილიტაცია და ინვენტარით უზრუნველყოფა ხარჯი 3,0 ათასი ლარით და გადატანილი იქნას კულტურის განვითარების ხელშეწყობის ხარჯებში**

კენჭის ყრაში მონაწილეობას იღებდა საკრებულოს 27 წევრი,

მომხრე 19,

წინააღმდეგი 6

**კენჭის ყრაზე დადგა საკითხი**

**შემცირდეს 2017 წლის პირველი იანვრისათვის არსებული საკუთარი საბიუჯეტო სახსრების ნაშთი 15.0 ათასი ლარით და მიიმართოს გამგეობის ხარჯებში ქვეპროგრამის კოდი ,, 01 02“**

კენჭის ყრაში მონაწილეობას იღებდა საკრებულოს 27 წევრი,

მომხრე 18\*,

წინააღმდეგი 7\*,

**საკრებულომ გადაწყვიტა:** დადგენილება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარე მანანა ბარბაქაძე